cyanic-selkie/wikianc huggingface dataset:
Arfan Bhatti
Skuddene mot synagogen
Bhatti hevdet at skytingen mot synagogen ikke kunne anses som terrorisme. Han var i tillegg tiltalt for planlegging av angrep på den amerikanske ambassaden i Oslo. Samtalen der han snakker om å kaste granater mot ambassaden skjedde i august 2006.
Bhatti har innrømmet at han sto bak en skyteepisode mot en enebolig i Asker som ledd i et pengeinnkrevingsoppdrag fra T5PC-topper. Imidlertid var saksforholdene omkring denne saken ikke av en art som førte til at Bhatti ble domfelt.
I 2008 ble Bhatti funnet skyldig i å ha medvirket til å skyte mot synagogen, men ble frifunnet for brudd på paragraf 147 i straffeloven om terrorhandlinger. Bhatti ble også funnet skyldig blant annet i medvirkning til et drapsforsøk på Kolsås i Bærum i 2006. I ankesaken i Borgarting lagmannsrett i 2009 ble han også frifunnet for drapsforsøket på Kolsås.
Etter 2010
Etter at en veibombe drepte fire norske soldater i juni 2010 uttalte Bhatti til Verdens Gang: «Norske soldater er terrorister. De må regne med å bli drept.»
I november 2011 ble Arfan Bhatti anmeldt for trusler av TV 2 etter at han truet en TV 2-fotograf på vei ut fra en rettssak mot tre menn som står tiltalt for å ha planlagt terror mot Jyllands-Posten pga. Mohammedkarikaturene. Politiet utstedte deretter forbud for Bhatti mot å oppsøke den angjeldende fotografen og TV2 sine lokaler.
Den 20. januar 2012 holdt Bhatti en appell utenfor Stortinget med krav om at norske soldater trekkes ut av Afghanistan. «Hvis ikke må det norske folk være klar over at deres sikkerhet fortsatt vil være truet» uttalte han. Protesten samlet kun rundt 35 deltagere, men var gjenstand for omfattende mediaoppmerksomhet
21. september 2012 var Arfan Bhatti en av lederne for en demonstrasjon på drøyt 100 personer som protesterte mot en omstridt amerikansk YouTube-film om profeten Muhammed utenfor den amerikanske ambassaden i Oslo. Demonstrantene hyllet Osama bin Laden. Bhatti er blitt betegnet som en av lederpersonene i den ekstreme islamistiske grupperingen Ansar-Al-Islam som under navnet Profetens Ummah sto bak demonstrasjonen.
Det ble meldt om at Bhatti i slutten av 2012 reiste til Pakistan. I ettertid har det vist seg at han har holdt til med opprørere i landet. Det kom også bilder av en bevæpnet Bhatti, noe han selv la ut på Facebook.
Bhatti forsvant 7. januar 2013. Høsten samme år opplyste PST at han satt i fengsel i Pakistan. 14. januar 2015 ble Bhatti pågrepet av politiet på Gardermoen etter at han kom med et fly fra Pakistan.
Masseskytingen i Oslo i 2022
Den 21. september 2022 ble Arfan Bhatti internasjonalt etterlyst av norsk politi. Bakgrunnen var hans kontakt med den siktede Zaniar Matapour (f. 1979) som utførte masseskytingen i Oslo den 25. juni 2022. Hendelsen var rettet mot LHBT+-personer og førte til at Oslo Pride-markeringen i 2022 ble avlyst. Telefonnummeret til Arfan Bhatti ble funnet i klærne til Matapour under pågripelsen. Flere islamister var involvert, og PST ble varslet av etterretningstjenesten om et «nært forestående» terrorangrep den 20. juni, fem dager før skytingen.
Bhatti er en av tre personer som er siktet for medvirkning til skyteepisoden. Den 14. juni la han ut et bilde av et brennende regnbueflagg på sin Facebook-profil, sammen med et sitat fra Hadith som oppfordrer til drap på homofile. Dette sitatet er blitt brukt som grunnlag for dødsstraff for homofili i islam. Tabuet rundt likekjønnet sex har sitt utgangspunkt i fortellingen om Lot som finnes både i Det gamle testamente og i Koranen. Lot bodde i byen Sodoma, og denne byen ble ifølge fortellingen ødelagt (sammen med Gomorra) i en guddommelig straffeaksjon for seksuelle avvik (parafili, homofili og zoofili), fremmedfrykt og manglende gjestfrihet.
Bhatti hadde oppholdt seg i Pakistan siden 8. juni 2022, og norsk politi ba om bistand fra pakistansk politi til å lokalisere og pågripe han. Den 26. september 2022 ble Bhatti anholdt av pakistansk sikkerhetspoliti, og ført til et fengsel i Gujrat i provinsen Punjab.
Den 21. januar 2023 ble Bhatti siktet av Oslo politidistrikt for brudd på fire paragrafer i straffeloven: § 132 (medvirkning til grove terrorhandlinger), § 275 (medvirkning til drap og drapsforsøk), § 133, første ledd (terrorforbund) og § 279 (drapsforbund). Dersom han blir kjent skyldig, kan Bhatti dømmes til opptil 30 års fengsel, en særskilt maksimalstraff for terrorhandlinger.
Arfan Bhatti ankom rettssalen i Islamabad den 16. mai 2023 med håndjern. Han var lenket sammen med andre fanger da han forlot rettssalen. Kl 12:30 var høringen i gang. Høringen skjedde for lukket rett. Under høringen (kl 12:40) fremmet Bhattis pakistanske forsvarer, Zia Ur Rehman, en søknad om at han løslates mot kausjon. Kausjonsbegjæringen ble bekreftet av Bhattis norske advokat John Christian Elden den 15. mai.
Dommeren ba pakistansk politi om å innhente mer informasjon fra norske myndigheter om hvorfor en utlevering er nødvendig. Advokat Rehmann stilte seg også spørrende til hvorfor ikke norsk politi kom til Pakistan for å avhøre hans klient.
I et rettsmøte 23. mai 2023 ble varetektsfengslingen utvidet til 30. mai. Den 30. mai ble rettsmøtet utsatt til den påfølgende uke, fordi forsvareren Rehman ikke møtte opp i retten. I et rettsmøte den 22. juni 2023 ble det besluttet at Bhatti skal varetekstfengsles frem til 6. juli 2023. Den 6. juli ble et nytt rettsmøte utsatt, og fengslingen forlenget til 11. juli 2023. Den 30. juli 2023 ble saken deretter utsatt til 3. august. I et rettsmøte den 3. august 2023 ble varetektsfengslingen forlenget til 10. august 2023.
Spørsmålet om kausjon og utleveringssaken skal avgjøres i neste rettsmøte.
Forholdet til Solbrække
Den 4. juli 2022 ble det kjent at Bhatti hadde et forhold til journalisten Karianne Solbrække (f. 1972) på 2000-tallet. Solbrække ble i september 2016 nyhetsredaktør for TV 2 og flere medier utfordret hennes habilitet i pressedekning av Bhattis rolle i saken, deriblant Aftenpostens Frank Rossavik (f. 1965). Sjefredaktør i TV 2, Olav Terjeson Sandnes (f. 1972), uttalte at Solbrække ble vurdert som habil i saker som omhandler Arfan Bhatti. Han viste til at relasjonen lå langt tilbake i tid.
Open de Rennes
Open de Rennes er en profesjonell tennisturnering for menn som blir spilt på hardcourt. Den er en del av Challenger-touren, og ble opprettet i 2006.
Den blir spilt hvert år i Rennes i Frankrike.
Dødsdronen
Dødsdronen er et norsk science fiction-hørespill for barn som gikk på NRK Radio i 2002. Manus og musikk var ved det norske bandet Palace of Pleasure. Skuespillere er blant annet Kjersti Elvik, Kåre Conradi, Joachim Calmeyer og Marthe Sofie Løkeland Eide. Handlingen er lagt til en dystopisk fremtid.
Para-asialekene
Para-asialekene (engelsk: Asian Para Games) er en multisportkonkurranse for fysisk handikappede asiatiske idrettsutøvere, som arrangeres hvert fjerde år, etter Asialekene.
Dødsdronen
Hørespillet er på fire episoder og ble sendt første gang i Lørdagsbarnetimen.
Para-asialekene
De første lekene ble arrangert i 2010, i Guangzhou i Kina. Para-asialekene erstattet FESPIC-lekene, som ble arrangert fra 1975 til 2006.
Dødsdronen
Handling
Stykket finner sted i Globalia, noen år etter at Megafreden ble erklært. Krig og konflikt er et tilbakelagt stadium i menneskehetens historie, siden følelser blir regulert av den beroligende lydbølgen dronen. Musikk er regnet som den farligste av alle følelser.
Kulturelle referanser
Handlingen låner elementer fra mange kjente dystopiske litterære og filmatiske verk, de mest opplagte er 1984 av George Orwell og Ridley Scotts Blade Runner. «Drone» refererer til Krautrock, hvor repetetive låtstrukturer med et svært sparsomt antall akkorder utgjør fundamentet.
Randolph Churchill (1911–1968)
Randolph Frederick Edward Spencer-Churchill (født 28. mai 1911 i London, død 6. juni 1968 i London) var sønn av Winston Churchill og far til Winston Churchill (1940–2010). Randolph Churchill var medlem av underhuset 1940-1945. Han var oppkalt etter sin farfar, Randolph Churchill. På 1930-tallet ble han regnet som en god journalist, men dyrket det han kalte «innendørsidretter» (dvs. drikking og spill). Så plagsom var han at Londons kelnere betalte hverandre rundelig for å slippe å servere ham. Han forsøkte å overdøve alle andre, og da en annen gjest i et middagsselskap en gang tok ordet og holdt tale, tisset Randolph demonstrativt i champagneglassene.
Under andre verdenskrig gjorde han tjeneste som etterretningsoffiser i Midtøsten og Jugoslavia.
«Jock» Colville, Winston Churchills privatsekretær i krigsårene, beskrev Randolph som «ett av de mest frastøtende mennesker jeg noen gang har møtt». Winston som var blitt ignorert av sin egen far, hadde bestemt seg for at han skulle stå sin egen sønn langt nærmere. Gutten ble så bortskjemt og utagerende at han en gang urinerte ned i hodene på sin far og Lloyd George som spaserte nede i hagen. Som voksen fikk han for seg at det var på tide å bli gift, og fridde da til åtte kvinner i løpet av to uker, til han fikk ja fra Pamela Digby. Ekteskapet endte med skilsmisse etter at Pamela innledet et forhold til den amerikanske diplomaten Averell Harriman. Da hadde hun blant annet opplevd at Randolph gikk til sengs med en annen mens hun selv var i ferd med å sette sønnen deres til verden. Likevel ble han rasende over hennes utroskap. «Randolph kunne kommet i krangel med en stol,» hevdet hans søster Mary en gang. Da han fikk fjernet en svulst som viste seg å være godartet, skrev Evelyn Waugh i dagboken sin: «Typisk for moderne vitenskap å finne den eneste delen av Randolph som ikke var ondartet, og fjerne den.»
Etter sin fars død påbegynte han sammen med Martin Gilbert en biografi om sin far Winston Churchill som kom til å ende opp med åtte bind - det første utkom 1966. Randolph døde imidlertid etter at to av disse var utgitt, hvorpå Martin Gilbert fortsatte alene. Den siste boken utkom i 1988.
Marlene Mathews
Marlene Mathews (født 14. juli 1934) er en australsk friidrettsutøver.
Karim Akbari Mobarakeh
Karim Akbari Mobarakeh, (farsi: کریم اکبری مبارکه, født 6. juni 1953 i Qom i Iran, død 29. oktober 2020 i Teheran) var en iransk skuespiller og filmregissør.
Hans karriere begynte i 1971 på teateret; han gikk til filmen i 1980. Han var særlig kjent for sitt spill som rolleskikkelsen Abd-al i Imam Ali (1992) og som Ahmar i Mokhtarnameh (2012).
Akbari Mobarakeh døde av COVID-19 i Teheran den 29. oktober 2020 i en alder av 67 år.
Dikemark jernverk
Dikemark jernverk ble anlagt ved Dikemark i Asker i 1697, og var i virksomhet fram til omkring 1800. Anlegget lå nedenfor Verkensvannet. Det er i dag ingen spor igjen etter verket, annet enn navn som Verkensvannet og Hammerbakken.
Verket ble først drevet på malm fra mindre gruver i traktene omkring, men denne malmen viste seg snart å holde for dårlig kvalitet for bærekraftig drift. Fra 1719 ble det meste av malmen skipet inn fra gruver nær Arendal. Malmen ble losset og lagret i Vollen, Leangen og Holmen, og kjørt opp til Dikemark på slede når det var trygg is på Gjellumvannet. Transporten av malm var selvsagt kostbar, og bidro til at driften av verket aldri ble særlig lønnsom.
Driften på jernverket preget hverdagslivet til bønder og husmenn i Asker gjennom hele 1700-tallet. I tillegg til malmkjøring, bidro befolkningen med trekull, trelast og arbeidskraft til verket. Denne innsatsen var ikke frivillig. Ved etableringen i 1697 fikk jernverket rett på malm, trekull, tømmer og arbeidskraft i mesteparten av Asker, og store deler av Røyken og Lier, i form av et privilegium fra kongen i København. Dette området gikk i en stor sirkel med Dikemark i midten, en såkalt sirkumferens.
Svømming under VM i svømmesport 2022 – 50 meter fri kvinner
50 meter fri kvinner er en svømmeøvelse som blir arrangert under VM i svømmesport 2022 i Budapest i Ungarn 24. og 25. juni 2022.
Rekorder
Før konkurransene var gjeldende verdens- og mesterskapsrekorder som følger:
Forsøksheat
Forsøksheateme startet 24, juni klokken 09:00.
Finale
Finalen fant sted 25. juni klokken 18:47.
Orchestral Favorites
Orchestral Favorites er et album med Frank Zappa, først utgitt i mai 1979 på sitt eget plateselskap, DiscReet Records. Albumet er helt instrumentalt og inneholder musikk framført av Abnuceals Emuukha Electric Symphony Orchestra med 37 medlemmer. Albumet klatret til #168 på Billboard 200 i USA.
Innspilling
Innspillingene er tatt fra opptredener som ble innspilt 17–19 September 1975 i Royce Hall på University of California, Los Angeles med dirigenten Michael Zearott. Det var to kvelder med live-opptredener og en ekstra dag innspillinger uten publikum.
Strictly Genteel var tidligere hørt som en del av filmen 200 Motels og et soundtrack album i 1971. Låten «Bogus Pomp» er også laget av temaer som ble brukt i 200 Motels. Albumet inneholder et nytt arrangement av låten «Duke of Prunes», som var på albumet Absolutely Free fra 1967. Det er ingen overdubbinger på albumet annet enn Zappas elektriske gitarsolo, som han senere la til. Ifølge Zappa så bekostet han hele produksjonskostnaden som var på ca. 200.000 dollar.
Historie
En tidlig versjon av albumet, med tittelen Six Things ble spilt inn utgitt som en demo av Kendun Recorders i Burbank, California i april 1976. dette var en annerledes utgave som inkluderte Re-Gyptian Strut og Music For Guitar & Low Budget Orch, som senere ble fjernet fra albumet. Senere samme år diskuterte Zappa en avtale om et orkestralt album med Columbia Masterworks, men Columbia ble ikke enig med Zappas ideer og krav. Zappa spilte også inn en demo av et uutgitt orkesteralbum i 1976, ifølge biograf Barry Miles.
I mai 1976, endte Zappas samarbeid med manager og forretningspartner Herb Cohen sluttet med en rettsak. Zappa og Cohens plateselskap, DiscReet Records, ble distribuert av Warner Bros. Records. På det tidspunktet var Zappa fortsatt i kontrakt til å levere fire nye album til Warner til utgivelser på Discreet.
I mars 1977 leverte Zappa mastertapes for alle fire albumene til Warner for å fullføre sin kontrakt. Zappa fikk ingen betaling fra Warner da han leverte innspillingene, hvilket var et brudd på kontrakten. In et radiointervju i 1978 listet Zappa listed opp de fire albumene han hadde levert til Warner og ga innspillingene tittelen Zappa Orchestral Favorites.
Etter en lang forhandling mellom Zappa og Warner, ga til slutt Discreet ut fire Zappa-album i løpet av 1978 og 1979: Zappa In New York, Studio Tan, Sleep Dirt og Orchestral Favorites. (Siden Zappa In New York var planlagt som en dobbelt-LP, så inneholdt egentlig album-samlingen fem full-lengdes LP'er.)
Mye av materialet fra disse fire albumene var også redigert av Zappa til et fire-LP box set kalt Läther. Zappa annonserte dette album i midten av september 1977 i et intervju hvor han beskrev albumet som et "nåværende album". Tre spor fra Orchestral Favorites var også inkludert i Läther: «Pedro's Dowry», «Naval Aviation in Art?» og «Duke of Prunes» (med tittelen der: «The Duke of Orchestral Prunes».)
Zappa diskuterte utgivelse av Läther med Phonogram Inc. om en første utgivelse på Zappa Records. Albumet var planlagt for utgivelse på Halloween, 31. oktober 1977. Men Warner hevdet at de eide materialet og truet med rettsak, noe som gjorde at Zappa måtte gi opp prosjektet.
Fordi Zappa bare hadde levert lydbånd til Warner, ble Orchestral Favorites utgitt i mai 1979 uten noen krediteringer når det gjaldt musikere. Warner utga albumet med omslagskunst av Gary Panter, hvilket Zappa mislikte.
CD-utgaver
Zappa valgte å utgi Orchestral Favorites som CD på sitt Barking Pumpkin forlag i 1991 med Panters omslagskunst og med krediteringer. Denne utgaven har en stereo der venstre og høyre kanalene har byttet sider i forhold til den originale utgaven. Denne CD'en utgitt igjen i 1995 av Rykodisc og Panter hadde laget mer omslagskunst.
The Läther–albumet ble til slutt utgitt som CD i 1996 etter Zappas død.
Lilienthal
Lilienthal kan referere til:
Orchestral Favorites
Sporliste
Side 1
Side 2
40th Anniversary Disc 1 – 40th Anniversary Remaster
Disc 2 – The Abnuceals Emuukha Electric Symphony Orchestra - Live At Royce Hall, September 18th, 1975
Disc 3 - The Abnuceals Emuukha Electric Symphony Orchestra - Live At Royce Hall, September 18th, 1975
Tiantai Shan
Tiantai Shan (kinesisk: 天台山; pinyin: Tiāntāi Shān, Wade–Giles: T'ien T'ai shan) er et fjell i fylket Tiantai i byprefekturet Taizhou i provinsen Zhejiang i Folkerepublikken Kina. Den viktigste delen er Huading shan som har en høyde på 1098 m, mens høyeste fjelltopp er Cangshan Ding med en høyde på 1113 m. Fjellet ble opprettet som en nasjonalpark den 1. august 1998.
Stedet er en turistattraksjon. Den buddhistiske Tiāntáiskolen, som fokuserer på Lotussutraen som Buddhas høyeste og ultimate lære, hentet sitt navn fra dette fjellet. Den ble grunnlagt av Zhiyi i året 575 e.Kr., og hadde sitt hovedkvarter i Guoqingtempelet. Over mange år har det vært et viktig pilegrimsmål for pilegrimer, spesielt fra Japan. Fjellet ble besøkt av Saichō, som i året 805 e.Kr. grunnla Tendai-shū som en japansk avlegger av skolen.
Det er også noen daoistiske helligdommer på fjellet.
Plantearten Heptacodium miconioides, også kalt de syv sønner, innenfor kaprifolfamilien, vokser på Tiantaifjellet.
Alcatraz (TV-serie)
Alcatraz er en amerikansk mystery- og thrillerserie som gikk på Fox i 2012. Serien handler om fengselet Alcatraz og om fanger og ansatte som uforklarlig forsvant fra fengselet i 1963. Forsvinningene ble dekket over og personene «døde» fiktivt etter flytting fra fengselet. De forsvunne, som går under navnet «63s» (63-erne), dukker nå opp uten å ha blitt eldre. FBI-agent Emerson Hauser (Sam Neill), med hjelp av politibetjent Rebecca Madsen (Sarah Jones) og Dr. Diego Soto (Jorge Garcia), prøver å spore de opp ettervert som de dukker opp og begår forbrytelser. Målet er å få fanget dem og forsket på hva som egentlig skjedde på Alcatraz i 1963. Da forsvinningene er hemmelighold, er også hele operasjonen holdt strengt hemmelig. Det viser seg at Rebecca Madsens bestefar Tommy Madsen var fange på Alcatraz, og ikke fangevokter som Rebecca trodde. Han har også kommet tilbake, og drepte partneren hennes i episode en. Det er også mistanke om at Tommy er nøkkelen til hva som egentlig skjedde. Serien skifter mellom å vise fra 1960-tallet og nåtiden.
Serien ble laget av Elizabeth Sarnoff, Steven Lilien og Bryan Wynbrandt, produsert av J. J. Abrams' Bad Robot Productions. Serien hadde premiere på Fox 16. januar 2012.
Serien startet med over 10 millioner seere i USA,
I Norge har serien vært å se på TVNorge, hvor den hadde premiere den 9. februar 2012.
Trolla skole
Trolla skole er en tidligere barneskole ved tettstedet Trolla vest for Trondheim sentrum. Skolen ble grunnlagt i 1859 og eksisterte frem til 1932 da elevene ble overført til Ila skole.
Historie
Trolla skole ble grunnlagt i 1859 og erstattet i praksis en eldre omgangskole i Bymarka som ble grunnlagt i 1806. Det første faste skolebygget lå ved Iver Trøans vei nummer 4. Skolen ble benyttet av barn som bodde i husstander med tilknytning til Trolla Brug og fra flere nærliggende plasser i Bymarka. Paul Fjermstad (1841–1921), som siden ble politiker og stortingsrepresentant, arbeidet som nyutdannet lærer ved Trolla skole i 1860-årene.
Skolen flyttet sommeren 1902 til en ny skolebygning nede ved fjorden like øst for Trolla Brug. Bygningen inneholdt to klasserom og sløydsal i første etasje, med lærer- og bestyrerleilighet i andre etasje. Den gamle skolebygningen ved Iver Trøans vei ble deretter benyttet som privatbolig og denne eksisterer fremdeles.
Trolla skole ble lagt ned i 1932 for å spare kommunale utgifter og elevene ble overført til Ila skole. Under andre verdenskrig ble skolebygget igjen benyttet til undervisning for Ila skole, da skolebygget i Ila ble beslaglagt og tatt i bruk som kaserne av tyske soldater. I etterkrigstiden ble bygningen benyttet som samfunnshus og valglokale for Trolla bydel, før den ble revet i 1962 for å gi plass til bygging av et nytt administrasjon- og kantinebygg for Trolla Brug.
Det demokratiske partiet (Sør-Korea)
Det demokratiske partiet (Hangul:, Hanja: , rr: Deobureominju-dang mr: Tŏburŏminju-dang, kortform 민주, 더민주 «Minju», «Deominju», kjent i sørkoreansk media siden 2016 som «Minjudang», 민주당) er et sosialliberalt politisk parti i Sør-Korea.
Pia Beate Pedersen
Hun var ansatt i NRK i 18 måneder inntil kl. 08:00 11. september 2010 da hun, som nyhetsoppleser i NRK Østlandssendingen, sa opp jobben sin i NRK på direktesendt radio i protest mot NRKs personalpolitikk i stedet for å lese opp nyhetene. Pedersen publiserte samtidig et oppsigelsesbrev på NRK Østlandssendingens nettside. Oppsigelsesbrevet og et lydopptak av sendingen ble fjernet fra NRKs nettsider, men gjengitt av Dagbladet og på TV2 Nyhetskanalen. Oppsigelsen ble omtalt av NTB og Associated Press.
Fra 2015 til 2017 laget hun podcasten Pia og psyken med 91 episoder.
Giuseppina Leone
Giuseppina Leone (født 21. desember 1934) er en italiensk friidrettsutøver.
Hun representerte Italia under Sommer-OL 1960, hvor hun tok bronse på 100 meter.
Internationaux de Tennis de Vendée
Internationaux de Tennis de Vendée er en profesjonell tennisturnering for menn som blir spilt på hardcourt. Den er en del av Challenger-touren, og ble opprettet i 2013.
Den blir spilt hvert år i Mouilleron-le-Captif i Frankrike.
Alec Guinness
Alec Guinness de Cuffe (født 2. april 1914 i Paddington i London, død 5. august 2000 i Midhurst i West Sussex) var en britisk skuespiller. Guinness vant en Oscar for rollen som oberstløytnant Nicholson i filmen Broen over Kwai (1957). Den mest prominente rollefiguren i hans senere karriere var som Obi-Wan Kenobi i Star Wars-trilogien.
Bakgrunn
Guinness vokste opp i London. Han studerte drama etter grunnskolen og hadde sin første spillejobb på teater på sin 20-årsdag (1934).
Teaterskuespiller
I 1939 omarbeidet Guinness romanen Store forventninger av Charles Dickens til teaterstykke, der han selv spilte Herbert Pocket. Stykket ble en scenesuksess.
Regissør David Lean, som så stykket, filmatiserte det og gav det ut i 1946. Igjen spilte Guinness Herbert Pocket, og dette ble debuten hans som filmskudespiller (bortsett fra en statistrolle fra 1934). Guinness tjenestegjorde i marinen under andre verdenskrig.
I 1946 vendte han tilbake til Old Vic og ble der i to år etter mange teaterroller. Etter dette spilte han ved andre teater, og hadde sin siste rolle i 1989.
Filmskuespiller
Guinness spilte dessuten i mange store filmproduksjoner fra 1950-årene og utover. I 1956 spilte han sammen med Grace Kelly i Svanen. Året etter spilte han mot William Holden i krigsfilmen Broen over Kwai, som Guinness vant Oscar for som beste skuespiller.
I 1959 hadde han hovedrollen i Vår mann i Havana, i 1962 var han med i storproduksjonen Lawrence of Arabia i rollen som Prins Feisal, og i 1964 spilte han Marcus Aurelius i Romerrikets fall. Året etter var han bolsjevikleder i filmatiseringen av Doktor Zhivago av Boris Pasternak. I 1970 spilte han Kong Karl I i den historiske filmen Cromwell. Selv mente Guinness at hans beste filmopptreden var som Adolf Hitler i Hitlers ti siste dager (1973).
I 1977 fikk Guinness rollen som jediridderen Obi Wan-Kenobi i Star Wars – Stjernekrigen. Disse George Lucas-filmene gav Guinness et helt nytt publikum. Han hadde den same rollen i Imperiet slår tilbake fra 1980 og Jediridderen vender tilbake fra 1983. Det året fylte Guinness 69 år. Han spilte i noen filmer også etter Star Wars, men hadde sin siste filmrolle i 1996, 82 år gammel.
I 1959 ble Guinness utnevnt til Knight Bachelor, og dermed slått til ridder. I 1980 ble han belønnet med en æres-Oscar for sitt lange filmvirke. Guinness har fått en stjerne på Hollywood Walk of Fame.
Guinness utga i 1985 selvbiografien Blessings in Disguise, og i 1996 og i 1999 fulgte dagboknedtegnelsene My Name Escapes Me og A Positively Final Appearance.
Cautley Spout
Cautley Spout er et fossefall rett nord for Sedbergh i Howgill Fells, et område som tradisjonelt har tilhørt West Riding of Yorkshire, men som nå tilhører Cumbria. Det ligger i den vestre utkanten av nasjonalparken Yorkshire Dales.
Fallet er på 175 meter, og fossen regnes som den høyeste over bakkenivå. Gaping Gill på Ingleborough har et høyere fall, men går ned i et hull i bakken.
Liste over arter i slekten Quedius
Kortvingeslekten Quedius omfatter omtrent 700 navngitte arter:
My Romance (samlealbum)
My Romance er en samleplate med Svein Gundersens filmmusikk fra filmene Leve sitt liv, Liv og død, Lasse & Geir, Hvem har bestemt..!?, Svartere enn natten og Det tause flertall. Albumet kom ut i 1982.
Musikere
Lasse & Geir Det tause flertall og Hvem har bestemt..!? Svartere enn natten Liv og død Leve sitt liv
Roing under Sommer-OL 1906
Roing under jubileumslekene 1906 i Athen.
U20-VM i friidrett 2018 – 4 × 100 meter stafett kvinner
4 × 100 meter stafett for kvinner under U20-VM i friidrett 2018 ble arrangert på Ratina stadion i Tammerfors 13 og 14. juli 2018.
Forsøksheat
Kvalifisering: De 3 beste i hvert heat ( <span style="border: 1px solid #a2a9b1;padding: 0,1em 0,4em; background-color: #ccffcc">Q ) og de 2 raskeste for øvrig ( <span style="border: 1px solid #a2a9b1;padding: 0,1em 0,4em; background-color: #ddffdd">q ) gikk videre til finalen.
Finale
Finalen ble arrangert 14. juli klokka 16:01.
Frank Aarebrot
Frank Henrik Aarebrot (født 19. januar 1947, død 9. september 2017 ) var en norsk statsviter. Han var professor i sammenlignende politikk ved Institutt for sammenlignende politikk ved Universitetet i Bergen og adjungert professor i demokratiutvikling ved Örebro universitet i Sverige. Han foreleste blant annet ved Sciences Po i Frankrike og ved Humboldt-universitetet i Berlin.
Voss Sparebank
Voss Sparebank er en sparebank på Voss i Hordaland etablert i 1843.
Frank Aarebrot
Aarebrot ledet flere internasjonale prosjekter. Han var også redaktør og medforfatter av en rekke bøker om demokratisering i Europa etter kommunismens sammenbrudd. Han forsket på nye demokratier og demokratisering, valganalyse og metodikk, europeisk integrasjon og viet mye tid til forskningsformidling, men er i Norge kanskje mest kjent som politisk kommentator og valgekspert.
Oppvekst og utdannelse
Frank Aarebrot ble født i Bergen den 19. januar 1947. Han vokste opp som enebarn, med en far som var ingeniør og reisende spesialist i industrivarmeapparater og en hjemmeværende mor. Han gikk på Langhaugen videregående skole. Deretter studerte han på Universitetet i Bergen, der han etter hvert ble vitenskapelig assistent for den kjente samfunnsforskeren Stein Rokkan, som var professor i sammenlignende politikk. I 1969 ble han invitert over til USA av sin tante, og han ble assistent for Rokkan da han gjesteforeleste ved Yale-universitetet. Aarebrot tok sin utdannelse under oppholdet i USA.
Akademisk karriere
Etter å ha vært vitenskapelig assistent for Stein Rokkan, ble han stipendiat ved Yale University 1969-1970. I 1973 var han forskningsmedarbeider ved Historical Archives, ICPSR, University of Michigan, og i 1976 ble Aarebrot cand.polit. med hovedfag i sammenliknende politikk.
Han var siden 1977 ansatt ved Institutt for sammenliknende politikk ved Universitetet i Bergen. Her favnet hans faglige virksomhet om forskning knyttet til europeisk politisk utvikling, demokratisering og europeisk integrasjon, undervisning innenfor disse emnene og, ikke minst, formidling.
Aarebrots forskning om demokratisering og valganalyse var videre både i teori og praksis knyttet til internasjonal valgobservasjon, da i særdeleshet gjennom den sentrale rolle han spilte for utdanningen av norske valgobservatører for internasjonale oppdrag.
Aarebrot måtte amputere det ene beinet etter en skjelettinfeksjon han fikk mens han var valgobservatør under presidentvalget i Romania i 1990.
Anthony Coburn
Anthony Coburn (født 10. desember 1927 i Melbourne i Victoria i Australia, død 28. april 1977 i Canterbury i Kent i England) var en australsk skribent og produsent for TV. Han jobbet som slakterassistent i Australia før han begynte å skrive i 1950-årene og flyttet til Storbritannia, hvor han fikk jobb hos BBC Television. Det var mens han jobbet der at han ble involvert i utviklingen av science fiction-serien Doctor Who i 1963.
Frank Aarebrot
Akademisk karriere
Frank Aarebrot var også hovedaktør i arrangementene Frokost med Frank, som Studentersamfunnet i Bergen satte på plakaten flere ganger i semesteret. Han støttet aktivt opp om Studentersamfunnet også som medlem av Utvidet råd og kommandør av Hans Majestet Pinnsvinets orden.
I media
Sammen med sosiolog og komiker Harald Eia demonstrerte Aarebrot Pierre Bourdieus kritikk av fjernsynet som medium, gjennom et innslag i NRK-programmet Team Antonsen. Aarebrot og Bård Tufte Johansen førte en samtale om at Bourdieu hevder at fjernsynet er et distraksjonsorgan og ikke et informasjonsorgan.
Anthony Coburn
Mens Coburn jobbet med Doctor Who, forlot han BBC og begynte å jobbe som frilanser. Det neste tiåret jobbet han på mange forskjellige TV-serier, både som produsent og skribent. I begynnelsen av 1970-årene skapte og produserte han den populære dramaserien Warship, som fant sted på skip som tilhørte den britiske Royal Navy.
Frank Aarebrot
I media
I anledning grunnlovsjubileet i 2014 holdt Aarebrot foredraget 200 år på 200 minutter i NRK fjernsyn. 9. april 2015 – på 75-årsdagen for den tyske invasjonen av Norge under andre verdenskrig – holdt Aarebrot foredraget «Krig på 200 minutter». Også denne gang ble foredraget holdt på Kvarteret, i regi av Studentersamfunnet i Bergen. I forbindelse med presidentvalget i USA 2016 holdt Aarebrot forelesningen «227 år på 227 minutter».
Anthony Coburn
Coburn døde av et hjerteinfarkt i 1978 mens han gjorde seg klar til å ta over som produsent for Z-Cars.
Frank Aarebrot
I media
Da Frp gikk kraftig fram i kjølvannet av Siv Jensens tale om snikislamisering, fra 23,1 % til 29,4 %, mente Aarebrot at det var kun snakk om en kortsiktig fremgang, som ville gå over i tiden fram mot stortingsvalget høsten 2009. Fremskrittspartiet fikk 22,9 % ved valget.
Aarebrot var den forskeren som var nest mest sitert i media i 2006 ifølge en undersøkelse bestilt av Morgenbladet. I 2007 toppet han Morgenbladets liste.
Til minne om Aarebrot holdes Aarebrotforelesningen ved Universitetet i Bergen hvert år siden 2018.
Naturkompaniet
Naturkompaniet er en svensk detaljhandelskjede som selger friluftsklær og friluftsutstyr. Selskapet ble grunnlagt i 1931 av den svenske speiderbevegelsen under navnet AB Scoutvaror. I 1951 ble navnet endret til Friluftsmagasinet Scoutvaror AB, og i 1991 ble det til slutt Naturkompaniet.
Friluftsbolaget AB overtok Naturkompaniet i 2000. Høsten 2001 kjøpte Fenix Outdoor AB Friluftsbolaget, og det ble besluttet å drive all virksomhet under navnet Naturkompaniet. Fenix Outdoor AB er et børsnotert selskap på Stockholmsbörsens O-liste. Naturkompaniet har rundt 44 butikker i Sverige og Norge.
Referanser
= Eksterne lenker =
Ewa Kłobukowska
Ewa Kłobukowska (født 1. oktober 1946) er en polsk friidrettsutøver.
Hun representerte Polen under Sommer-OL 1964, hvor hun tok bronse på 100 meter og gull på 100 meter stafett.
Hodekål
Hodekål (latin: Brassica oleracea eller capitata) er en av de vanligste kålartene som finnes i Norge. De mest vanlige typene hodekål er hvitkål, spisskål, rødkål og savoykål. Den har fått navnet sitt ettersom det har samme form som et menneskehode.
Hodekål kan bli gruppert etter hodefarge som kvitkål og rødkål, eller etter hodeform som hodekål og spisskål. Hvitkål er et gammelt navn som viste til at hodene ble hvite etter avbladning og lang tids lagring. I dag er ‘hodekål’ mest brukt som navn for rund hvitkål
Hodekål dyrkes over hele Norge, med sorter tilpasset ulike landsdeler og tidlighet. De viktigste områdene for salgsproduksjon er Rygge og Råde i Østfold, Mjøsbygdene, Lier, Sørlandet og Frosta. Norsk produksjon av hodekål, dvs. sommerkål, høst og vinterkål utgjør ca 30 000 daa og dekker de fleste år hele vårt innenlandske forbruk.
Sene hodekålsorter (vinterkål) har god lagringsevne og kan markedsføres i vinterhalvåret etter lagring på kjølelager hos produsentene. Tidligkål (også kalt nykål og sommerkål) som dyrkes under solfanger kan høstes allerede i midten av mai i de tidligste deler av landet.
Det er vanskelig spore hodekålens nøyaktige historie, men har trolig sitt opphav fra ville arter i Middelhavsområdet. Den var kjent i Europa på 700-tallet og hodekål med faste hoder ble dyrket i England på 1400-tallet. Hodekål er blitt dyrket her i landet siden vikingtiden, siden ‘kålgarder’ er nevnt i lover fra den tiden hvor det nevnes at tyveri av kål var straffbart. Christian Gartner, som i 1694 utga den først norske hagebok ‘Horicultura’, er det et helt kapittel om kål
I dag dyrkes det bare utenlandske sorter av hodekål her i landet. Men fra slutten av 1800-tallet og helt fram til 1975 ble det brukt nesten bare norske hodekålsorter. Disse sortene var stort sett foredlet fram av dyktige kålprodusenter i de viktigste dyrkingsområdene våre.
Nossa Senhora do Monte
Nossa Senhora do Monte (Vår Frue av fjellet), også kjent som bare Monte, er en forstad (tidligere en landsby) til Funchal på den portugisiske øygruppen Madeira.
Open Harmonie mutuelle
Open Harmonie mutuelle er en profesjonell tennisturnering for menn som blir spilt på hardcourt. Den er en del av Challenger-touren, og ble opprettet i 2004.
Nossa Senhora do Monte
Området er på 18,59 km². og ligger oppe i åsen øst for Funchal, i 2011 var befolkningstallet på 6701 personer.
Open Harmonie mutuelle
Den blir spilt hvert år i Saint-Brieuc i Frankrike.
Nossa Senhora do Monte
Historie
Kirkesognet Nossa Senhora do Monte ble opprettet i 1565, mange velstående familier i Funchal ville ha sommerhus langs åsene i distriktet for å få et litt mildere klima om sommeren.
Kirken Igreja de Nossa Senhora do Monte ble bygget i 1741. Monte var det siste hvilestedet for keiser Karl I av Østerrike, den siste av Habsburg-herskerne i det østerriksk-ungarske imperiet, som døde i eksil 1. april 1922, han ble bare 35 år gammel. Hans siste bolig på øya var Quinta do Monte nær den parochiale kirken. En av Portugals mest kjente diktere Herberto Hélder, som var født på Madeira, ligger også her.
På 1800-tallet begynte beboerne å lage flettede kurver med seter montert på tremeier, en slede som kalles "carros de cesto", som de benyttet for å komme seg raskt ned fra Monte til Funchal. De sklir nedover på de glatte brosteinsbelagte gatene med to mann, "Carreiros", bakpå som styrte dem og bremser med støvlene, de komme opp i 38 km. "Carreirosene" må bære sledene oppover igjen. I dag er det turistene som "Carreirosene", i sine hvite kledninger og stråhatter, kjører nedover 2 km av strekningen.
Mellom 1893 og 1943 gikk de en jernbane mellom Funchal, Monte og helt opp til Terreiro da Luta (867 moh), "Monte Railway", som var en tannhjulbane. Banen hadde noen uhell og ble nedlagt under andre verdenskrig.
Eiendomsmegler Vest
Eiendomsmegler Vest er en eiendomsmegler i Hordaland.
Nossa Senhora do Monte
Turisme
Monte er meget populært hos turistene. Gondolbanen som starter på Parque Almirante Reis helt nede ved havnen i Funchal frakter folk opp til Monte, den er 3,7 km lang og har en høydeforskjell på 560 meter. Det går også en gondolbane fra Monte til den botaniske hagen.
Monte er kjent for sine eldre hager og grønne rom, med eksotiske planter og blomster, noen hager er åpne for publikum.
Kirken Igreja de Nossa Senhora do Monte er besøkt av mange.
Turistene ønsker ofte en sledetur med "carros de cesto", dette er noe helt spesielt for Monte og som det reklameres med i reklamer for Madeira.
Ragnvald Rettilbeine
Ragnvald Haraldsson Rettilbeine (født rundt 895–900) var en av Harald Hårfagres sønner med finnekonen Snefrid og underkonge på Hadeland. Den svenske filologen Ivar Lindquist (1895-1985) har forklart tilnavnet Rettilbeine som en som underholder «arge menn». Den danske filologen Lis Jacobsen har fremmet den alternative tolkningen «en fredløs død».
José de Jesús Pimiento Rodríguez
José de Jesús Pimiento Rodríguez (født 18. februar 1919 i Zapatoca i departementet Santander i Colombia, død 3. september 2019 i Floridablanca i Santander ) var en colombiansk kardinal og erkebiskop.
Niels Juel Mortensen
Niels Juel Mortensen (født 13. februar 1860 på Tvøroyri, død 17. oktober 1929 i København) var en færøysk kjøpmann, fiskebåtreder og politiker. Han var en av Færøyenes fremste forretningsmenn av sin generasjon.
José de Jesús Pimiento Rodríguez
Pimiento ble bispeviet i 1955 og ble i 1975 erkebiskop av Manizales. I 2015 ble han av pave Frans kreert til kardinalprest med San Giovanni Crisostomo a Monte Sacro Alto som tittelkirke. Han var da 95 år gammel.
Niels Juel Mortensen
Han var sønn av kjøpmann Johan Mortensen og hustru Susanne Jacobsen. Han giftet seg med Josephine Effersøe, søster til sysselmann og landstingsmann Oliver Effersøe og dikter R.C. Effersøe. Blant Niels Juel og Josephine Mortensens barn var sakfører, kontorsjef og lagtingsmann Edward Mitens (født Mortensen), hvis sønn var dommer Ole Mitens.
José de Jesús Pimiento Rodríguez
Etter kardinal Loris Francesco Capovilla død den 26. mai 2016 var han den eldste levende kardinal, og etter biskop Jan Van Cauwelaerts død den 18. august 2016 den målt fra bispevielsesdato den tjenesteeldste katolske biskop i den katolske kirke.
Niels Juel Mortensen
Da familiens virksomheter på Tvøroyri ble omdannet til aksjeselskapet J. Mortensens Eftf. i 1889, ble Niels Juel Mortensen handelsbestyrer og medeier sammen med to brødre. Han trådte ut av selskapet og etablerte sin egen kjøpmannsforretning og fiskebåtrederi under navnet N.J. Mortensen på Tvøroyri i 1911. Firmaet kom velberget igjennom den første verdenskrigs virkninger for Færøyene, og i 1918 hadde det 18 fartøyer og filialer i Vágur, Hov, Hvalba, Vestmanna og på Viðareiði, og eksporterte klippfisk til Danmark, Spania og England. Han hadde også et ry som «alltid forhandlingsvennlig» overfor fiskerne.
José de Jesús Pimiento Rodríguez
Episkopalgenealogi
Hans episkopalgenealogi er:
Niels Juel Mortensen
Mortensen var innvalgt på Lagtinget fra Suðuroy 1901–1905 og formann i sognekommunestyret i Froðba fra 1910. Mortensen var også tillitsmann i Færø Amts Sparekasse, formann i Suderø Fiskeriforsikring og direktør i AS Færøernes Ophalingsbeding og oppnevnt som medlem av den danske fiskerikommisjonen.
Mortensen var en høytstående frimurer, og ble utnevnt til ridder av Dannebrogordenen.
Mortensen slet de siste årene med åreforkalkning, som han gjennomgikk kuropphold i Silkeborg for. I 1929 døde han av hjerneblødning før hjemreisen fra København. Han ble begravet fra Tvøroyrar kirkja.
Gina Krogs veg (Trondheim)
Gina Krogs veg er en vei ved Persaunet og Tyholt i Trondheim. Den starter ved Tyholtveien i nord og går sørover mot Tankvegen og Aasta Hansteens veg. Gaten består av firemannsboliger som er tilknyttet Persaune Hageby Borettslag, alle bygget i perioden 1948–1949. Gaten er oppkalt etter kvinnesaksforkjemper og Venstre-politiker Gina Krog (1847–1916).
Lauritz Tvedt
Tvedt var ordfører i Manger herredsstyre fra 1910 til 1913 og fra 1916 til 1928. Han var stortingsrepresentant for Nordhordland 1919–1921 og for Hordaland 1922–1930.
Mia Hermansson Høgdahl
Rose-Marie Gerda Mia Hermansson Høgdahl (født 6. mai 1965 i Göteborg) er en svensk tidligere håndballspiller, og assistenttrener for Norges kvinnelandslag fra 2009 til 2020.
Foruten i hjemlandet spilte hun i Norge, Østerrike og Spania. Hun har seks serie- og cupmesterskap med og åtte østerrikske titler og to seire i EHF Champions League med. Hun ble kåret til verdens beste kvinnelige håndballspiller av International Handball Federation i 1994.
Karriere
Høgdahl spilte 216 landskamper og skåret 1091 landslagsmål. Antall landslagsmål er fortsatt rekord for det svenske landslaget.
Fra 2003 til 2008 var Høgdahl assistenttrener for. I 2003 ble hun ansatt i 50 prosent stilling som spillerutvikler i Norges Håndballforbund og fra 2009 som assistent til landslagssjef Þórir Hergeirsson. Hun ble etterfulgt av Tonje Larsen i 2020 for å unngå interessekonflikt da datteren Moa Høgdahl spiller på landslaget.
Henry Johansen (friidrettsutøver)
Henry Johan Johansen (født 13. mai 1924, død 19. oktober 1988) var en norsk friidrettsutøver som representerte Oslo-Ørn.
Han vant 3 NM-gull og 9 NM-medaljer på 100 meter, 200 meter og 400 meter i perioden 1946–1953.
Rønnebæksholm
mini|Hovedbygningen Rønnebæksholm ved Næstved Rønnebæksholm er en gammel hovedgård som ligger i Rønnebæk i Næstved kommune på Sjælland i Danmark. Godset er nevnt i kilder tilbake til 1321, men dagens hovedbygning er fra 1734 og har senere blitt bygget om flere ganger.
Av kjente personer knyttet til Rønnebæksholm kan nevnes den norske statsmannen Jonas Collett som var født på godset. Faren Johan Collett eide Rønnebæksholm, men solgte det i 1777.
N.F.S. Grundtvig er en annen person med tilknytning til Rønnebæksholm. Etter at hans første ektefelle døde giftet han seg på nytt i 1851 med Anna Marie Elise Carlsen Toft som på dette tidspunkt eide godset.
Næstved kommune overtok eiendommen i 1998 og den benyttes som kunst-og kultursenter.
Grundtvigs paviljong
I parken ligger Grundtvigs paviljong, også kalt «Venligheden». Paviljongen ble reist i 1852–1854 etter oppdrag fra Grundtvigs ektefelle. Arkitekturen er tilskrevet J.D. Herholdt eller Michael Gottlieb Bindesbøll. Den ble fredet i 1938.
Adventureland
Adventureland er en amerikansk romantisk dramakomedie fra 2009. Filmen er regissert og skrevet av Greg Mottola, og har Jesse Eisenberg og Kristen Stewart i hovedrollene.
Handling
James Brennan (Jesse Eisenberg) er en lovende og sjarmerende, om enn nevrotisk ung mann som nettopp har gått ut av high school og skal begynne på college i New York. Men familien har ikke råd til å sende James til college, og dermed må han ta en sommerjobb. Det dukker opp en mulighet i fornøyelsesparken Adventureland. Han er langt ifra fornøyd med dette – men så møter han Em Lewin (Kristen Stewart), en jente han oppdager at han har mye til felles med. De tilbringer mye av sommeren sammen og blir etterhvert kjærester. Men det viser seg at Em har sine mørke hemmeligheter. Vil forholdet kunne overleve dem?
Om filmen
Adventureland spilte inn 17 millioner dollar på verdensbasis. Filmen har et gjennomsnitt på 7,0 på nettsiden Internet Movie Database, og hele 89% på Rotten Tomatoes.
Johan Christer Novsjø
Han har dubbet og oversatt flere tegnefilmer, utgitt en cd for barn for Aschehoug forlag og vunnet ungdommens sangmesterskap ved Norges musikkhøgskole i en alder av 15 år. Johan Christer gjennomførte sin militær tjeneste i Gardemusikken, der han i tillegg til å spille trombone, var fast vokalist for orkesteret gjennom hele året, blant annet på Kongen og Dronningens offisielle USA-besøk. I tillegg har han opptrådt på mange radio/tv-programmer i Norge og i utlandet. Han har spilt i en rekke tv-reklamekampanjer og han studerte på ARTSED og på Royal College of Music, i London. Johan Christer har også vært ansatt ved Den Norske Opera og Ballett.
Internasjonal karriere
I desember 2007 reiste Johan Christer til Brasil og sang med den internasjonale russiske sopranen Valeria Stenkina, som hovedartist på den internasjonale Virtuosi Festivalen i Recife, i godt selskap med store internasjonale stjerner. Virtuosi-festivalen er en av de viktigste musikkfestivalene i Brasil. Johan Christer har også vært solist på konserter og forestillinger i USA, Italia, Tyskland, Wales, England, Sverige, Danmark, Spania, Nederland, Frankrike, Monaco og Baltikum.
Sony Music
Fra 2010 til 2016 reiste Johan Christer rundt med sanggruppen Eclipse som han grunnla. Eclipse har blant annet vært på en arenaturné i Sverige med Peter Jöback og Loreen. I tillegg til dette har de opptrådt i Italia, Norge, Sverige, Danmark, Belgia, England og USA. I 2015 sang de med David Foster i Los Angeles. Eclipse sang i bokseringen før Cecilia Brækhus sin legendariske kamp mot Oxandia Castillo i Danmark i 2013, som ble TV sendt over hele Europa på Viasat. Eclipse debutalbum ble utgitt av Sony Music. Johan Christer har også opptrådt alene som sangsolist i bokseringen i forkant av Cecilia Brækhus sin kamp på Oslofjord Convention Center høsten 2017. Dette ble TV sendt over hele Europa. Våren 2019 var han aktuell som dommer i TV Norge s storsatsing «All Together Now». I mai 2019 opptrådte han på The Better World Awards, som er et av hoved-arrangementene under F1 Monaco Grand Prix på Hotel De Paris i Monte Carlo. Johan Christer turnérer også jevnlig med prosjektet "Jussi I våre hjerter", en hyllest til den verdensberømte tenoren Jussi Bjørling. For øyeblikket, så er Johan Christer både artist og produsent for forestillingen «Bohemene & Den Gyldene Freden» som har premiere på Chat Noir i april 2023.
Referanser
https://www.varingen.no/hyller-jussi-i-klassiker/s/5-92-189573
https://viser.no/2019/taube-og-vreeswijk-hylles-i-konsert-forestilling/
https://www.youtube.com/watch?v=izvX-bpFbGg
http://www.thebwawards.com
Åpen framtid (album)
Åpen framtid er et musikkalbum med Svein Gundersens filmmusikk til filmen Åpen framtid. På albumet deltar Trond Granlund, Håkon Iversen, Aina S. Olsen, Tore Hansen og Thomas Robsahm.
Olonne-sur-Mer
Olonne-sur-Mer er en tidligere kommune i departementet Vendée i regionen Pays de la Loire vest i Frankrike.
Olonne-sur-Mer ble 1. januar 2019 sammen med kommunen Château-d'Olonne innlemmet i Les Sables-d'Olonne.
Befolkningsutvikling
Antall innbyggere i kommunen Olonne-sur-Mer
Ole André Solbakken
Ole André Solbakken (født 1976), opprinnelig fra Raufoss i Vestre Toten, er en norsk professor i psykologi, psykologspesialist i klinisk voksenpsykologi og leder for Klinisk Fagavdeling ved Psykologisk institutt ved Universitetet i Oslo.